

МОНГОЛ УЛСЫН ХУУЛЬ

2024 оны 06 сарын 05 өдөр Төрийн ордон, Улаанбаатар хот

**ТӨРИЙН БОЛОН ОРОН НУТГИЙН**

**ӨМЧИЙН ХӨРӨНГӨӨР БАРАА, АЖИЛ,**

**ҮЙЛЧИЛГЭЭ ХУДАЛДАН АВАХ ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 11 дүгээр зүйлийн 11.8 дахь хэсгийн, 36 дугаар зүйлийн 36.1.2 дахь заалтын “хэрэгсэл” гэснийг “хэрэглэгдэхүүн” гэж, 27 дугаар зүйлийн 27.6 дахь хэсгийн “хэрэгслийн” гэснийг “хэрэглэгдэхүүний” гэж, 36 дугаар зүйлийн 36.1.2 дахь заалтын “байгууллагаас” гэснийг “байгууллага, эмийн зохицуулалтын үнэлгээгээр Дэлхийн эрүүл мэндийн байгууллагаас хүлээн зөвшөөрөгдсөн эмийн зохицуулалтын эрх бүхий байгууллагатай гадаад улсаас” гэж тус тус өөрчилсүгэй.

**2 дугаар зүйл.**Энэ хуулийг Эм, эмнэлгийн хэрэгслийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР